Economy- ja Economy Premium -luokissa lentolipun hintaan sisältyy yksi 8 kg:n käsimatkalaukku, jonka ulkomitat saavat olla enintään 55 x 40 x 23 cm. Business- ja First Class -luokissa vastaavia laukkuja saa tuoda kaksi. Lisäksi matkustamoon saa tuoda ilmaiseksi yhden henkilökohtaisen tavaran, jonka koko on enintään 30 x 40 x 10 cm (esimerkiksi kannettava tietokone) sekä vauvanistuimen, rollaattorin tai rullatuolin.
Economy-luokan lippuun (pois lukien yllä mainittu Economy Light) sisältyy yleensä myös yksi enintään 23 kg painava matkatavara, jonka sivujen yhteismitta saa olla enintään 158 cm. Business- ja ykkösluokassa mittaraja on sama, mutta yksittäinen laukku saa painaa 32 kg, ja laukkuja saa tuoda kaksi tai kolme (vain ykkösluokassa).